b'\n_START_ARTICLE_\nRay Cooney\n_START_PARAGRAPH_\nRaymond George Alfred Cooney (30. toukokuuta 1932, Lontoo ) on englantilainen n\xc3\xa4ytelm\xc3\xa4kirjailija ja n\xc3\xa4yttelij\xc3\xa4._NEWLINE_Ray Cooney aloitti uransa n\xc3\xa4yttelij\xc3\xa4n\xc3\xa4 1940-luvun puoliv\xc3\xa4liss\xc3\xa4 Brian Rixin teatteriseurueessa, joka oli erikoistunut farsseihin. Siell\xc3\xa4 h\xc3\xa4n oppi farssien rytmin ja kaiken siit\xc3\xa4, mik\xc3\xa4 toimii n\xc3\xa4ytt\xc3\xa4m\xc3\xb6ll\xc3\xa4 ja mik\xc3\xa4 ei. Sattuman kautta h\xc3\xa4n p\xc3\xa4\xc3\xa4tyi kirjoittamaan n\xc3\xa4ytelmi\xc3\xa4. H\xc3\xa4nen ensimm\xc3\xa4inen k\xc3\xa4sikirjoituksensa oli vuonna 1961 valmistuneeseen komediaelokuvaan What a Carve Up!, jonka h\xc3\xa4n kirjoitti Tony Hiltonin kanssa. H\xc3\xa4nen kanssaan valmistui my\xc3\xb6s vuonna 1966 ensimm\xc3\xa4inen farssin\xc3\xa4ytelm\xc3\xa4 One for the Pot, josta tuli menestys. Cooney on ollut tuottelias, ja h\xc3\xa4n on kirjoittanut yli 20 komediaa. Suosituin h\xc3\xa4nen farsseistaan on ollut Juokse lempesi edest\xc3\xa4 (Run for Your Wife, 1983), joka esitettiin Lontoon West Endiss\xc3\xa4 yhdeks\xc3\xa4n vuoden ajan, mik\xc3\xa4 on kauemmin kuin mit\xc3\xa4\xc3\xa4n muuta komediaa. _NEWLINE_Ray Cooney on saanut brittil\xc3\xa4isen imperiumin ritarikunnan arvonimen (OBE) kotimaansa n\xc3\xa4ytelm\xc3\xa4kirjallisuuden hyv\xc3\xa4ksi tehdyst\xc3\xa4 ty\xc3\xb6st\xc3\xa4. H\xc3\xa4nell\xc3\xa4 on kaksi poikaa, joista Michael Cooney on tehnyt uraa kirjailijana, ohjaajana ja tuottajana.'